Forbes so‘nggi o‘n yillikda eng ko‘p daromad qilgan sportchilar reytingini e’lon qildi

Forbes jurnali 2010—2019-yillar oralig‘ida eng ko‘p daromad olgan sportchilar ro‘yxatini e’lon qildi.

Ro‘yxatning birinchi pog‘onasidan amerikalik bokchsi Floyd Meyvezer o‘rin oldi, u so‘nggi o‘n yilda 915 million dollar ishlab topgan. Ikkinchi o‘rinda esa 800 million dollar bilan “Yuventus” futbolchisi Krishtianu Ronaldu turibdi. O‘n yilda 750 million daromad topgan “Barselona” hujumchisi Lionel Messi esa kuchli uchlikdan o‘rin olgan.
Reytingni hisoblashda sportchining maoshi, mukofot va bonus pullari, shuningdek, imij huquqidan tushadigan daromad inobatga olingan. Sportchilik faoliyatini yakunlagandan keyingi daromadlar inobatga olinmagan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!